Juni forteller Arnfinn hvor han egentlig har vært, og han lover å ikke si det til noen. En bekymret Vanessa kontakter Arnfinn og forteller at moren virker ustabil og ønsker å hevne seg på Juni. Monica havner igjen ut av kontroll når Arnfinn nevner det for henne. Hun går, og oppsøker Vanessas hotellrom der hun skjeller ut datteren fra korridoren og dunker gjentatte ganger på døren. Jens August har trosset de andre og betalt alle Julies penger i forskudd til Becks, selskapet som skulle produsere revyscenen til Byen i byen. Selskapet går konkurs, noe som får Julie til å besvime. Jens August drikker seg full, mens Juni, Julie, Eva og Albert ringer rundt til kreditorer for å få i stand nedbetalingsavtaler. Den største kreditoren sier nei, og konsernet er i praksis konkurs. Julie er rasende på Jens August fordi han bare brukte opp alle pengene hennes. Hun får ham også til å signere en fullmakt som gjør at Julie har kontroll på den private formuen til Jens August. Samtidig forteller Lilly til Pelle at Jens August har gjort det slutt med henne. Mens Jens August ligger på sofaen i toppetasjen skraper de andre sammen sin private formue for å redde konsernet. Det er ikke nok, men Måne ønsker å bidra med utdanningsstipendet sitt, noe som redder dem. Eva kysser Albert i heisen. Etterpå beklager hun hendelsen. Monica oppsøker Juni med krav om 1 million kroner fordi Jens August sa opp butikk-kontrakten hennes i Byen i byen. Juni mener hun kan se bort fra oppsigelsen, men Monica vil heller ha pengene.